LidanRubinov/Halacha-QA huggingface dataset:
שאלה: ללבוש טייץ כשיש אסטמה בעור: לרב לקרובת מישפחתי יש אסטמה קשה בעור. האם מותר לה ללכת אם טייץ (מיכנסיים קצרות צמודות) בתוך ביתה כשרק אחים שלה רואים אותה? (כי חצאית יעשה לה עור יותר מגורה ויותר סבל)
תשובה: אפשר ללכת על המכנסיים ההדוקים בחצאית עליונה או שמלה, אבל לא להסתובב אפילו ליד אחים במכנסים הדוקים.
שאלה: דיני שכירות דירה ללא חוזה: לכבוד הרב. א- משכיר ושוכר סיכמו בעל פה להעלות את סכום השכירות בתנאי שהמשכיר יתקן וישפץ את הדירה. המשכיר לא שיפץ אז השוכר לא שילם את מלוא הסכום. האם נהג בצדק? ב- משכיר שאמר לשוכר שהוא יכול לגור עשר שנים בדירה ולאחר כמה שנים החליט שהוא רוצה להוציא אותו, הוא מודה שהסכים להשכיר אבל עכשיו רוצה שיצא. האם יכול? הכל ללא חוזה
תשובה: : א. ככל הסכם על תנאי בין שניים, אם צד אחד מבטל את ההסכם השני אינו מחוייב לקיים את חלקו. ב. המשכיר והשוכר מחוייבים למה שקבעו בינהם גם אם לא חתמו על חוזה.
שאלה: צניעות בלבוש: שלו לכבוד הרב! האם ניתן להקל לאישה המקפידה על לבישת גרביים, שבשעה שלובשת חצאית ארוכה תוכל ללכת בלי גרביים. ואם כן, כמה ארוכה צריכה להיות החצאית?
תשובה: אם החצאית ארוכה עד קרוב לקרסול הרגל אפשר להקל ובתנאי שיש גרביים קצרות כדי שאם הולכים עם סנדלים גם הכף מכוסה.
שאלה: סגולה מוכרת להצלחה בנים בתורה: רב המליץ לי לקחת אבן חלקה ולרשום שם בני, ולהכניס לתנור באפיית חלות, ואז לקחת אבן זו לציון אחד הצדיקים ולהניח שם. כך הבן שלי בע"ה יחזור בתשובה ויאיר בתשובה. האם יש על מה לסמוך במנהג זה?
תשובה: אינני מכיר סגולה זו, לעניות דעתי יש להתפלל על הבן ולשוחח איתו הרבה, שידע שאת אוהבת אותו ומצטערת על דרכו. בהמשך הזמן הוא ישוב מאהבה.
שאלה: מליחת עופות: בהמשך לתשובה. ככל הנראה הובן מדברי שמדובר על עוף כל כך מלוח שכמעט ולא ניתן לאכילה. אני טוען שמדובר בשיטה של מליחה מרובה כשיטה. ואם אכן לדברי הרב מדובר בתקלה של שטיפה. אם בתקלה מדובר הרי ניתן אולי "להכשיר" ולקבוע לא טוב אך לא נורא. אבל אם בשיטה אנחנו עוסקים והיא גם לדעתכם פסולה והיא "תקלה" יש להודיע ברבים. מספיק לגשת ולקנות עופות בהכשר העדה החרדית ולטעום. לאחר מכן אפשר לבדוק במשחטה ואם יש צורך אך במעבדה שתבדוק את הדבר. ציבור רחב מוציא כסף רב על הכשרים מהודרים שיוצאים עם תקלה כאשר מחפישים את הכשרים המהודרים של הרבנות בטענה שהם "לא מספיק מקפידים". אודה על בדיקה יותר לעומק. יצחק לוריא השאלה נשאלה בהמשך לשאלה אישית
תשובה: ב"ה שלו-ם וברכה היות ולא נשאר מלח עם דם והמלח נשטף ואחר כך הדיחו את העוף 3 פעמים העוף כשר לכתחילה אלא עדיף שהעופות יהיו ראויים לאכילה. בלי מליחות מרובה. הרב חגי בר גיורא
שאלה: הליכה במים בתשעת הימים: האם מותר להיכנם לנקבת חזקיהו בתשעת הימים כשגובה המים הוא עד הברכיים קרסוליים?
תשובה: ב"ה שלו-ם וברכה הרבה הקלו בארץ להתרחץ לשם ניקיון במים קרים בתשעת הימים בגלל חום הקיץ. אולם גם המקלים לא הקלו ברחיצה של תענוג. לכן לכתחילה עדיף לא לשחות לשם תענוג אלא אם כן הדבר נצרך לבריאות וגם צריך למעט לעסוק בדברים שיש בהם חשש סכנה. שנזכה בע"ה שיבנה במקדש במהרה בימינו הרב חגי בר גיורא
שאלה: צניעות בין זוג נשוי בפרהסיה: ברצוני לברר האם זוג צעיר שמטייל מידי פעם בישוב כאשר הם אוחזים ידיים. - האם זהו איסור גמור שיש למחות בידם? והאם בעקבות מעשה זה יש סיבה לשקול האם לקלוט אותם כתושבי קבע בישוב שמגדיר עצמו כישוב תורני?
תשובה: זה לא איסור גמור, אם כי לא ראוי לעשות כך. יש להסביר להם זאת מראש שזה לא מתאים לאופי של הישוב.
שאלה: האם מותר ליהודים לטוס? : עליכם! האם מותר ליהודים לטוס? הרי כתוב במפורש: השמיים שמיים, לה והארץ, נתן לבני-אדם. הייתי מעוניין לדעת מי היה הרב שפסק שמותר ומה הנימוקים להיתר? מראש למשיבים, תזכו למצוות!
תשובה: בוודאי שמותר מהצד שכתבת. המשפט הזה בא לומר שעל האדם לפעול בארץ ולא לעשות חשבונות השייכים לקב"ה. היה דיון בפוסקים מצד הסכנה שבדבר אולם ההכרעה למעשה שמותר.
שאלה: על איזה כלים מברכים שהחיינו?: על אלו כלים חדשים מברכים שהחיינו? האם מברכים על כלי חדש שמשמח אותי, אפילו שכל מהותו רק להרחיק ממני דברים מאוסים, כגון מכונת כביסה, ושואב אבק יקר במיוחד? האם מברכים על מקרר חדש?
תשובה: לשואלת, על כל כלי לחדש שמשמח במיוחד יש לברך, ללא קשר למהות מטרתו. גם אם נועד רק להרחיק דברים מאוסים, הרי את שמחה על כך שיש לך היכולת להרחיק אותם. לא מצאתי בשום מקום חילוק כזה, ואדרבה, בשו"ת באר משה ח"ה סי' סח כתב בפשטות לברך גם על מכונת כביסה. (אלא שהתנה זאת בכך שקנו אותה בלי הלוואה מהבנק, שאז לדעתו אין בזה שמחה). כאשר מדובר על חפץ שאינו לשימוש אישי אלא משפחתי, הברכה איננה "שהחיינו" אלא "הטוב והמטיב" (שו"ע או"ח סי' רכג ס"ה).
שאלה: קמע בודהיסטי נחשב עבודה זרה?: ברצוני לקנות חפץ ללא חריטות כלשם מהמזרח הרחוק. ידוע לי שיכול להיות שהקמע נחשב שמה קדוש והמוכר אף הצהיר שיתכן שהקמע בא או מחנות יד שניה או ממקדש בודהיסטי, מותר לי?
תשובה: וברכת ד' אל תשכן בביתך עולה בברכת התורה והארץ יהודה הלוי עמיחי מכון התורה והארץ
שאלה: לקיחת משכנתא בבין המצרים: האם ניתן בימים אלה בין המצרים לקחת משכנתא? יש חשש לעליית ריביות וחתמתי כבר על חוזה.
תשובה: ב"ה שלו-ם וברכה היות ונחתם חוזה אפשר לקחת משכנתא וזה גם עוזר לישוב ארץ ישראל. כניסה לדירה אחר תשעת הימים. שנזכה בע"ה לגאולה במהרה הרב חגי בר גיורא
שאלה: חתן בקבר אימו: לכבוד הרב, האם נכון שבחור שנישא לפני ארבעה חודשים אינו יכול לעלות לקבר אימו בשנת הנישואים הראשונה? הבחור היה עולה כל שנה לפני נישואיו,אבל אשתו טוענת שבעדה שלה לא עולים. האם קיים מנהג שכזה? והאם הוא חל גם על הבעל? שניהם ממוצא מזרחי, אך מקור המוצא שונה. ב ו
תשובה: יכול להיות שלאישה שהיא כלה בשנה הראשונה שמצוה לשמח אותה לא טוב שתלך לקבר. אבל לאיש אין הגבלה כזאת אלא אם הוא חוזר עצוב מאוד. ובכל אופן אין לאישה לכפות על בעלה מנהגים של העדה שלה.
שאלה: האם מותר לשחק בשבוע שחל בו תשעה באב פיינטבול?: לכבוד הרב, האם ישנה בעיה הלכתית ללכת בשבוע שחל בו תשעה באב למשחק פיינטבול? (לספרדים).
תשובה: ב"ה שלו-ם וברכה אין איסור אבל עדיף למעט בלצנות. הרב חגי בר גיורא
שאלה: השכנת ספר תורה בארון שמעליו עובר צינור שופכים: לכבוד הרב שליט"א האם מותר להשכין דרך קבע ספר תורה בארון שמעליו עובר צינור ביוב אטום? הדבר נוגע למעשה ובאופן מידי.
תשובה: ב"ה שלו-ם וברכה מחמת כבוד יש לוודא שאין ריח ולעשות כיסוי לצינור. הרב חגי בר גיורא
שאלה: דם בגרונות: לרב שליט"א ישנם חלקים בעוף הנקנה שיש עליהם דם, א. מתי צריך להסיר דם זה ומתי לא? ב. כיצד להתייחס לדם הנמצא בגרונות? וישר כח
תשובה: ב"ה שלו-ם וברכה רק דם ממש חייבים להוריד מוהל זה לא דם רק טוב לשטוף. הרב חגי בר גיורא
שאלה: הצלת ממון משריפה בשבת: איך אפשר לומר שאסור להציל את ממונו בעת שריפה בשבת הרי מה שאסור הוא שמא יכבה והרי הכיבוי הינו מלאכה שאין צריך לגופה שלרוה פ אין זה אלא דרבנן וקיי ל דאין גוזרין גזירה לגזירה ולמה זה אסור?? השאלה נשאלה בהמשך לשאלה "שריפה בשבת"
תשובה: השאלה היא יותר גדולה, חכמים התירו לפעמים איסור דרבנן במקרה של הפסד גדול (עיין או"ח סימן של"ד, ב - איסור מוקצה לשם הצלת ממון. ועוד בסימן ש"א סעיף ל"ג הוצאת חפצים יקרים לרה"ר ע"י שינוי), ולמה כאן לא התירו משצל"ג שלרוב הפוסקים הוא איסור חכמים? והתשובה, מלאכה שאינה צריכה לגופה חמורה מאיסורי דרבנן אחרים משום שדומה מאוד לאיסור תורה. שהרי אם יעשה את אותה הפעולה רק לצורך גופה, עובר על איסור תורה ויש צד באותה פעולה שבה יהיה חייב לכל השיטות (פניני הלכה ע"פ חיי אדם מ"ו א'). הרב שלמה בורנשטין
שאלה: שמיטת כספים: אכן בסוף שנת השמיטה נשמט החוב, אולם האדם מחייב עצמו בשעת ההלוואה לתת לו מתנה, ונמצא שחייב את עצמו בעוד ת ומה שנשמט החוב לאחמ"כ אין ענינו לשעת ההלוואה. השאלה נשאלה בהמשך לשאלה "ריבית בשמיטת כספים"
תשובה: וברכת ד' זה לא עוד חוב, אלא בתחילה היה חוב וכעת הוא ניתן כמתנה, אין תוספת על החוב וכדו' אלא צורת ת שונה. בברכת התורה והארץ יהודה הלוי עמיחי
שאלה: ירקות נקיים מחקרים וללא חשש הדברה: הרב, ישנם היום הרבה חברות שונות שטוענות שהירקות (חסה, כרוב וכו ) שלהם נקיים מחרקים. השאלות שלי הם: 1. על איזה חברות אפשר באמת לסמוך? (בודק, חסלט, עלי קטיף, ועוד) 2. מתוך החברות שבאמת נקיות- לאיזה אין חומרי הדברה מסוכנים? יש לדוגמה על מוצרי חסלט סימון שהוא נקי מהדברה, אך הורי היו בשוק ואחד המוכרים אמר שזה שקר גמור. אני מאוד מבולבל איך לנהוג- כשרותית ובריאותית (ונשמרתם מאוד.)- אין לי רצון לאכול חרקים, אך מאידך אין לי רצון שאני אשתי וילדי יאכלו רעל במקום. אולי עדיף לקנות חסה ללא התערבות ולחפש את החרקים? (דבר שייקח כנראה שעות, בעונות הקרות בהם יש פחות חרקים?) ויום טוב
תשובה: ב"ה שלו-ם וברכה הרבה חברות נבדקות גם שאין בירקות שאריות הדברה. לכן יש להשתמש רק בירק שגודל בגידול מיוחד למניעת חרקים. גם ירקות רגילים מרוססים בחומרי הדברה ואותן לא בודקים. הרב חגי בר גיורא
שאלה: מחבת ומכסה: לפני כמה שנים הכנתי בצל מטוגן במחבת חלבית לא בת יומה וכיסיתי עם מכסה בשרי לא בין יומו יום לאח כ בלי שעבר 24 שעות מלאות כיסיתי עם אותו מכסה סיר קציצות רותח האם יש בזה טריפה כלשהו?? ואם כן אין לי מושג באיזה כלים השתמשתי והאם צריך להכשירם
תשובה: קיימא לן שדבר חריף פולט טעם לשבח אע"פ שכבר עברו 24 שעות. אבל כותבים אחרונים שדבר חריף רק מפליט מהכלי טעם לשבח, אבל אינו מבליע חזרה את הטעם (זו אמנם מחלוקת אחרונים, אבל אפשר להקל. עיין בספר "דבר חריף" שמביא את השיטות). לכן, אע"פ שהבצל ספג טעם חלבי לשבח, הוא אינו מעביר אותו חזרה למחבת או למכסה והם נשארו כלים שאינם בני יומם. כלים שאינם בני יומם שבלעו טעם פגום מכלי אחר אינם צריכים הכשר. לכן במקרה דנן הכל כשר ואין צריך להכשיר.
שאלה: תרומת דם על ידי בן: הרב, אני בת. האם מותר לי לתרום דם אם החובש שלוקח את הדם הוא בן?? ולהפך??
תשובה: עדיף שבת תעשה זאת
שאלה: דם בגרונות-המשך: א. מהי האבחנה בין דם למוהל? הצבע האדום השחור סגול שולט בשניהם? ב. הגרונות בפרט צבועים בצבע זה קרוב לעצמות? ישר כח השאלה נשאלה בהמשך לשאלה "דם בגרונות"
תשובה: ב"ה שלו-ם וברכה קשה להסביר בע"פ. מוהל יותר דליל ושקוף. לכן מי שלא יודע יוריד תמיד. הרב חגי בר גיורא
שאלה: השלמות בתפילת ערבית: בתפילת ערבית, האם אדם שמסיים את תפילת העמידה כאשר הציבור כבר נמצא ב"עלינו לשבח", חייב להשלים את "יהי שם ה מבורך" וכו ואת "שיר למעלות" וכו, או שיכול להתפלל יחד עם הציבור?
תשובה: אין חובה להשלים את "יהי שם", עדיף לומר עלינו לשבח עם הציבור. ואם אפשר אחר כך לומר שיר למעלות בלבד.
שאלה: ברכת הגומל לאחר פריצת דיסק רציני: אני עם פריצת דיסק בבית כבר 7 שבועות לרוב במיטה ורק מקסימום 10 דקות בהליכה. האם עלי לברך ברכת הגומל כשאחזור לתיפקוד מלא או חלקי?
תשובה: אדם שנפל למשכב שלושה ימם צריך לברך הגומל, אמנם למנהג האשכנזים שהביא הרמ"א בסימן רי"ט אין מברכים אלא בחולי של סכנה אבל הביא המשנ"ב שיש פוסקים אשכנזים שסברו כי יש לברך גם ללא סכנה, ויתכן שפריצת דיסק היא לפחות ספק סכנה ולכן מי שמברך לא הפסיד.
שאלה: אוהל משמיכות בשבת: ו לרב ראיתי בילקו"י שכתב שאסור לעשות אוהל משמיכות בשבת כדי להשתמש בחלל שמתחת לשמיכות גם במקום שיש בו תקרה. אם שמים שמיכה מעל העריסה של התינוק כדי שיהיה לו חשוך שם. האם גם זה אסור??
תשובה: מסופר בגמרא (עירובין ק"ב.)על רב הונא שהיו לו איילים, והאיילים היו צריכים צל ביום ואוויר בלילה. כלומר, רב הונא רצה שלא תהיה עליהם סככה במשך הלילה כדי שיכנס אוויר, וביום לסוכך עליהם מפני השמש. אמר לו רב שיפרוס מבעוד יום טפח וישאיר כך למשך הלילה כדי שיכנס אוויר. ואח"כ ביום שבת, יוכל למשוך את הסככה על כל המבנה ולהצל על האיילים. מה שניתן ללמוד מגמרא זו, זה שאסור לסוכך אפילו באוהל ארעי אם הכוונה להגן מפני משהו. זה יכול להיות מפני השמש, מפני הגשם, וגם מפני האור, שבנין ארעי אסור משבת (מדרבנן). אבל מותר להוסיף על אוהל ארעי, ולכן אם פרס מבעוד יום טפח, שנחשב כבר לאוהל, מותר להוסיף על האוהל ולפרוס את כל היריעה. אותו הדין לגבי מקרה זה, אסור לפרוס מתחילה על העריסה, אבל אם תפרוס טפח מע"ש, תוכל להמשיך את הכיסוי על כל העריסה. עוד היתר מובא בשו"ע (שט"ו, סעיף י', וכן הובא בשש"כ פרק כ"ד), שאם הכיסוי מגולגל בצד העריסה ומחובר לו חוט כדי לפותחו ולסוגרו, מותר לסוכך איתו בשבת אע"פ שלא פרס ממנו טפח. הסיבה להיתר היא, שע"י החוט נחשב כאילו כבר פרס טפח מבעוד יום. מסקנה: אסור לפרוס בשבת כיסוי על עריסת תינוק, אא"כ יעשו כמו שכתבתי למעלה. הרב שלמה בורנשטין
שאלה: אילוץ לעבוד בשבת: ערב טוב, אני מתחזקת מאוד ושומרת שבת מזה כמה חודשים ומוסיפה על עצמי כל פעם עוד דברים ולומדת וחוזרת בתשובה ברוך השם, בעלי לא מעוניין כרגע בזה והיום אמרו לו בעבודה שלו שהוא חייב להתחיל לעבוד בשבת כמובן שאני מסרבת לכך בתוקף ובנמרצות, (הפרנסה שלו היא הרי גם הפרנסה שלי ושל ילדיי) בעבודה איימו עליו שאם לא יעבוד בשבתות הוא יפוטר ואני ממש מפחדת מזה, הצעתי לו שנחפש עבודה אחרת והוא מסכים איתי אבל מה יהיה עלינו עד שימצא עבודה אחרת, אם ישבצו אותו לשבת הקרובה וברור שלא יגיע יפטרו אותו במיידית עוד לפני שמצא עבודה אחרת, שאלתי היא כיצד עלינו לנהוג? והאם זה ניסיון עבורי?
תשובה: ב"ה לך. קיבלתי את מכתבך ומאוד הבנתי אותך. מאוד מצוי שבין בני זוג אחד מבני הזוג יותר מרגיש צורך לחזור בתשובה, להתקדם בקשר עם ה', ואילו בן הזוג האחר פחות. אין ספק שדבר זה גורם להתמודדויות לא פשוטות, וכאן באים המידות של האדם והקשר לידי מבחן, האם האדם יצליח להתעלות מעל השוני ומעל הקשיים ולהתקדם נכון, להבין את בן הזוג ולחיות איתו נכון. שוני אינו אומר חובה להיפרד, אלא אומר צורך בלבוא לקראת, להבין את האחר ולהתחשב בו. כאשר עושים זאת נכון מגלים שהתהליך שאת עברת לא רק שלא מפריע לקשר, אלא הוא עוזר ותורם לו. מסופר על אחד מגדולי החוזרים בתשובה בדור הקודם שסיפר לרב שלו שלמרות שכולם מהללים את החזרה בתשובה שלו, אשתו ממשיכה בעקביות להתנגד באופן נמרץ למה שהוא עובר. אמר לו הרב שזה סימן שהוא צריך לחזור בתשובה על מה שהוא חזר בתשובה. החוזר בתשובה לא הבין, והרב הסביר לו. אם אדם חוזר בתשובה הוא נהיה אדם טוב יותר, ממילא ההגיון אומר שהסביבה צריכים לשמוח בתהליך שהוא עבר, שהם מרגישים שעכשיו הם קיבלו אדם טוב יותר, ואם הם מגלים התנגדות זה מראה שיש פגם בחזרה בתשובה, משהו שמפריע להם. החוזר בתשובה חשב על הדברים וגילה מה חסר ואז לא רק שאשתו הפסיקה להתנגד, היא חזרה גם כן בתשובה בשמחה. אז מה לעשות? דבר ראשון - לכבד את בן הזוג, להעריך את מה שהוא עושה בשבילך, לכבד את הרצונות שלו ואת הצרכים שלו. דבר שני - המון המון סבלנות. הסבלנות היא הבסיס החשוב ביותר לכל מה שאנו רוצים לבנות. דבר שלישי - לחזק אותו כל הזמן. הוא נמצא בהתמודדות והוא צריך את החיזוק שלך. דבר רביעי - לחזק את הזוגיות, לפתח אותה כל הזמן שתהיה יותר טובה ותיתן לכם יציבות בקשר ביניכם. דבר חמישי - תפילות, להתפלל על הקשר, להתפלל על התהליך שיהיה טוב ושה' יתן לכם כוחות. אין ספק שהדבר שנפל עליכם דורש מיכם התמודדות ומסירות גדולה, אבל אני מאמין שאתם מסוגלים, אתם יכולים להגיע לכך, וכשתעשו זאת תגלו איזה אוצר נפלא הרווחתם מכך. כן יש בכך את כל האוצרות האלו שתחשפו אותם על ידי ההתמודדות. אתם נקראים להתמודד, למסירות על השבת, ודעו שהשבת תגמול לכם את שכרכם על ששמרתם אותה, שלא הסכמתם לעבוד בשבת. היו חזקים, וה' ישלח לכם ברכה והצלחה, המן שכר טוב והמון אוצרות של שפע. הכרתי אנשים שהפסידו את העבודה שלהם בגלל שהם לא היו מוכנים לעבוד בשבת, והם הרוויחו מכך המון. המון דרכים יש לבורא יתברך ובעזרת ה' הוא יתברך יוביל אתכם להתקדם מכל המאבק הזה. היו חזקים ואשתדל מכאן לחזק אתכם בכל מה שאוכל. הרב יצחק גרינבלט.
שאלה: מה נחשב יד סולדת?: 1. יש לי שאלה: מתי הטעם עובר לכלי? כפי שהבנתי כשהיד סולת בו הטעם עובר, מה ההגדרה של החום שיד סולדת בו? אם אני בישלתי תפוחי אדמה והעברתי אותו לכלי וכשאני נוגעת אני לא יכולה להחזיק את האצבע על התפוח אדמה לא יותר משניה זה נקראה עדיין חום שיד סולדת בו או לא? 2. עוד שאלה בקשר למידת החום. האם צלחת שיש בה מאכל שיד סולדת בו נחשבת ככלי ראשון?
תשובה: בוודאי כאשר תפוחי האדמה חמים עד כדי כך שלא ניתן לגעת בהם למשך יותר משנייה - הם בחום של "יד סולדת". אמנם גם כאשר המאכל חם מאוד, יש להבחין בין מאכל שנמצא בכלי ראשון למאכל שנמצא בכלי שני. ראשית נגדיר מהו כלי ראשון ומהו כלי שני: כלי ראשון - הכלי שבו התחמם המאכל-בדרך כלל סיר או מחבת. כמו כן צלחת במיקרוגל. כלי שני - כלי אחר שאליו העבירו את המאכל מהכלי הראשון. אם המאכל נמצא בכלי ראשון - וודאי שהוא מעביר טעם לכלי כאשר הוא חם. אם הוא נמצא בכלי שני: אם הוא נוזלי - אינו מעביר טעם. אם הוא מוצק ("גוש") - למעשה מחמירים שהוא נותן טעם גם בכלי שני. הרב עודד מילר
שאלה: כסא מתנדנד לתינוק בשבת: האם מותר להניח את התינוק על כסא מתנדנד על בטריות. (כמובן מבלי להפעיל אותו בשבת)? וכן האם מותר לטלטל את הכסא הנ"ל כשיש בתוכו את הסוללות?
תשובה: אני מבין שמדובר על כיסא העומד בפני עצמו, אלא שניתן להפעיל בו מנגנון המנדנד את הכיסא. אם כן, מותר לטלטל כיסא זה בשבת, וכן להניח בו את התינוק. אם יש חשש שאחד הילדים יפעיל את המנגנון (או שהכפתור שלו נלחץ בקלות, ואז לפעמים מדליקים אותו מבלי משים) - כדאי להוציא את הבטריה מערב שבת. הרב עודד מילר
שאלה: תשלומין לתפילת מנחה בערב שבת: 1. שכח מנחה בראש חודש שחל ביום שישי כמו השנה האם יכול להשלים את התפילה בערבית שבת? 2. שכח מנחה ביום שישי רגיל, האם יכול להשלימה בערבית?
תשובה: 1. יתפלל ערבית שתיים, אבל אם ישכח יעלה ויבוא במנחה ולא נזכר בטעותו עד הערב,אין לו תשלומין מפני שבערב אינו ראש חודש ולא ניתן לתיקון. 2. יתפלל ערבית שתיים. (שו"ע קח ט, יא ונושאי כלים)
שאלה: דירה שכורה עם נזילה: אני ואשתי שכרנו דירה לשנה. בתחילת החורף החל טיפטוף רציני של מים משני מקורות בתקרה במשך שלושה חודשים בערך, בעקבות המים שנזלו לדירה אני טוען שהיה צורך ביותר חשמל כדי לחמם את הבית. אני דרשתי פיצוי על החשמל והעוגמת נפש, איך אפשר להעריך מה גובה הפיצוי שעל בעל הדירה לתת לי?
תשובה: בדיני ממונות אין לפסוק ללא שמיעת שני בעלי הדין, ופרטי המקרה. ולכן יש לראות בדברים הבאים, דברים כלליים בלבד הנוגעים למקרה המתואר. למרות שהמשכיר פושע בכך שלא תיקן הנזילה. אי אפשר לחייב ת ישיר של נזקין על הצריכה היתירה בחשמל או עבור עוגמת הנפש. אמנם אפשר לדרוש מהמשכיר להוזיל את דמי השכירות כיון שהוא נתן דירה שאינה עומדת בסטנדרט המקובל. כדי לשער ההוזלה. צריך לברר כמה אנשים מוכנים לשלם עבור דירה שיש בה חסרון של של נזילות מעין אלו שנוצרו בדירה. כמובן שזה תלוי עד כמה הנזילות הקשו על המגורים בדירה. ולדוגמא, כמות הנזילות, המיקום שלהם. ועוד. הרב מרדכי גרוס.
שאלה: תחליף לברזל רותח או אבן מלובנת: לרב, תהליך ההגעלה המתואר כולל השלכת ברזל רותח או אבן מלובנת לתוך הסיר בזמן הרתיחה. בזה יש קושי טכני. בד"כ בבית רגיל אין אביזרים אלו וגם אין אמצעים לטפל בהם (לפחות לי ולמכרי אין מלקחיים גדולות וכו). האם במקום אביזרים אלו, ניתן בעת הרתיחה לשפוך מים מקומקום חשמלי שרותח בו זמנית? יישר כח השאלה נשאלה בהמשך לשאלה "סיר פרווה שנתבשל בו מאכל בשרי"
תשובה: שפיכת מים רותחים מקומקום חשמלי לתוך הסיר לא תועיל כיוון שבדרך העירוי המים מספיקים להתקרר מעט וזה לא מספיק להגעלה לסיר שבלע טעם בכלי ראשון. לכן אפשר להציע פיתרון שכתוב בספר פניני הלכה לפסח פרק י סעיף יג: להרתיח מים בכלי קטן, ובשעה שהסיר הגדול יתחיל לרתוח ישקיע מעט את הכלי הקטן במרכז הכלי הגדול, ובזה יגרום למים הרותחים שבסיר הגדול לגלוש ולהגעיל את שפת הכלי וצידו החיצוני. בצורה כזו הסיר הקטן נחשב כברזל מלובן. יש לציין שעל הסיר להיות נקי לגמרי. את הידיות יש לפרק (לפעמים לאחר הפירוק מתגלה לכלוך שהצטבר וגם אותו יש לנקות) ולהגעילן בתוך הסיר הרותח וכך הכל יוכשר. בהצלחה ו הרב חגי לרר
שאלה: יום הולדת בתשעת הימים: האם אפשר לחגוג לבעלי יום הולדת בתשעת בימים? איזה תוכן או פורום אפשרי?
תשובה: מותר גם לדחות. אבל אם בכול אופן רוצים ללא מוזיקה ושירה מותר. וללא בשר ויין
שאלה: ללמוד תורה למרות שיש להורים צער בזה: אני התחלתי ללכת כמעט כל יום לכולל בישוב כל יום כמה שעות כי יש לי הרבה זמן פנוי בחופש כדי ללמוד תורה. אבל להורים יש בעיה, הם לא בעדי והם כל יום כועסים וצועקים עלי שאני הולך ללמוד תורה ואני רואה שיש להם צער גדול בזה והם רוצים שאני יפסיק ללכת לכולל.מה עלי לעשות?
תשובה: קראתי את מכתבך ומאוד התפעלתי. מצד אחד מאוד בולטת הבחירה שלך להשקיע את הזמן, להתקדם ולעשות דברים טובים, מצד שני אתה נאלץ להתמודד עם תגובות לא כל כך קלות של ההורים, עם חששות שמובילים לכעסים ולצעקות. לא קל לעמוד בהתמודדות שאתה נמצא בה, ויחד עם זאת אתה לא יכול לברוח מההתמודדות. אתה חייב להיות עם האמת שלך, לחיות אותה נכון ולהתקדם בחיים. אתה כעת נמצא בשלבים שאתה בונה את האישיות שלך, את העולם הרוחני שלך, ומאוד לא נכון יהיה להתנתק מכל התהליך שאתה נמצא בו. אינני יודע ממש ממה נובעת ההתנגדות של ההורים שלך, מה מפריע להם בלימוד תורה שלך, ולכן קשה לי לעזור בהתמודדות הזו. בדרך כלל דברים שקשים לנו מובילים אותנו להגיב בקיצוניות, ואין לנו אפשרות להיפתח לחשיבה ולהקשבה. כך נראה גם שההורים שלך מגיבים, הם צועקים, ואינני יודע אם יש בכך גם תגובה הגיונית או רק ביטוי של קושי. לכן, חשוב מאוד שתשב עם ההורים שלך ותשתף אותם בקושי שלך, באווירה שנוצרה שאתה כל כך לא רוצה אותה, ותנסה לקבוע איתם זמן לדבר על הדברים באופן מסודר ובהיר. אמור להם שאתה מאוד רוצה למצוא פתרון למצב שבו אתם נמצאים, ושיחד עם זאת אתה לא מרגיש שתוכל לעזוב את לימוד התורה, שכן זה מאוד חשוב לך, ולכן אתה מאוד רוצה לבחון יחד איתם את הדרך לעבור את הקושי ביניכם ולנסות לבנות חיים משותפים טובים ביחד. אל תרוץ לדבר איתם על הכל, אלא קבע פגישה, קבעו מקום מתאים, וביחד תוכלו ללבן את הדברים. בשיחה שתארגנו, התחל בהקשבה, הקשבה שתנסה לקדם אותך. שאל אותם מדוע מפריע להם שאתה הולך לכולל ללמוד תורה? שאלת פתיחה זו היא פתח לנסות להבין, ומתוך הבנה אפשר להתקדם לשלב הבא של נסיון למצוא פתרון. הסבר להם שאתה רוצה להבין אותם כי אתה מעריך אותם ורוצה שהם יסבירו לך את הבעיה. כאשר תהיה רגוע והסביבה תהיה רגועה, תוכלו להתקדם הלאה. אחר כך, נסו למצוא את האיזון בין הרצון שלהם לבין הרצון שלך. אם הקושי שלהם נובע מחששות על משהו שיקרה לך נסה לבנות איתם מסגרת ברורה בשבילך, גבולות ושאיפות. אם הקושי הוא שאתה לא בבית, קבעו זמנים שמתאימים לכם להיות ביחד, בבית, לעשות דברים משותפים ועוד. פשוט נסו להתקדם יחד. במידה ולא תצליח ליצור שיחה טובה כזו, כדאי מאוד לנסות לערב איש מקצוע, או רב שמוערך על ידי המשפחה או אפילו דמות אחרת שתוכל להבין את שני הצדדים ולשתף פעולה בשיחה ביניכם. נסה את המסלול הזה ועדכן אותי מה התקדם, אשתדל לעזור בכל מה שאוכל. בברכת הצלחה רבה הרב יצחק גרינבלט.
שאלה: סיכוך בלאטות : עשיתי פרגולה על המרפסת, ונשארו הרבה לאטות, דהיינו קרשים דקים של הפרגולה. הקרשים צבועים ולמעשה הם עודפים של הפרגולה. האם ניתן להשתמש בהם לסיכוך?
תשובה: מותר
שאלה: 3 שאלות דיי דחוף ברשותכם: ברשותכם יש לי 3 שאלות אשמח אם תענו 1. אני ומשפחתי עברנו לגור בבית שגרו לפנינו אנשים לא שומרי כשרות. ויש לי שאלה איך אני מכשירה את הגז? 2.פרשת המן שמות ט ז.נוהגים לקרוא ולבקש על פרנסה.האם אפשר לקרוא גם בשבת ויום טוב? 3.בבית ספר של אח שלי נותנים אפשרות להשכיר ספרי לימוד ולהחזיר בסוף השנה. אח שחי השכיר ספרים וכבר סיים ללמוד והשאיר את הספרים אצלו ולא החזיר כמסוכם.ואמא שלי רוצה לזרוק אותם ואמרתי לה שזה אסור וזה נחשב גזל י הבטחתם להחזיר וההסכם הה רק לשכור ואמא שלי אמרה שהיא שילמה על ההשכרה הרבה כסף ושהבית ספר לא צריך את הספרים ושאפשר לזרוק. ה אני עושה כשאני יודעת שאסור לזרוק אבל אמא שלי מתעקשת. האם יש עלי חובה כלשהו לדאוג לזה למרות שזה לא באחריותי. מראש וישר כוח על העזרה
תשובה: 1. מעיקר הדין די בניקוי בלבד. בפסח המנהג הוא להכשירם בליבון קל, וכן יש נוהגים לכתחילה אף בכל השנה. (ליבון קל ניתן לעשות על ידי הבערת הגז והנחת מקל דק (ניתן על ידי גפרור, לא בראשו הדליק!!!) על החצובות עד שרואים שמתחיל להשחיר) 2. ניתן לומר פרשת המן גם בשבת ויו"ט (סי' א' ס"ק י"ג במשנה ברורה) 3. עלייך לקיים מצות הוכחה - כפי שציינת שעשית - בנועם ובכבוד. יום טוב
שאלה: עשרה בטבת שחל ביום שישי: הרב אם חל עשרה בטבת ביום שישי, האם אומרים אבינו מלכנו והאם קוראים את ההפטרה?
תשובה: לא אומרים אבינו מלכנו (ערוך השולחן או"ח סימן תק"נ סעיף ב'), וקוראים הפטרה כמו שקוראים בתורה. הרב שלמה בורנשטין
שאלה: ברכה על מרק קובה ומרק עוף: אני מכינה מרקים שמהווים ארוחה משני סוגים: 1)חתיכות גדולות של ירקות: גזר, בטטה, סלק, תפוח אדמה וכדומה, חתיכות גדולות של עוף (משולש,שוק) או של בשר ומגישה לכל אחד בצלחת בשר עוף ירקות ומעט נוזל. 2) מרק שמכיל את הירקות ובנוסף קובה עשוי סולת ממולא בשר, לפעמים בנוסף גם קציצות במרק. האם נכון לברך אדמה שהכל ואם יש גם קובה אז גם מזונות?
תשובה: 1. כיון שהירקות נועדו להזין ולהשביע ולא סתם ללפת בהם את המרק יש לברך עליהם 'אדמה' ועל הבשר והעוף 'שהכל'. 2. כיון שהחתיכות גדולות וכל מין נפרד ונאכל לבדו, נכון לברך על הקובה 'מזונות',על הירקות 'אדמה' ועל הקציצות 'שהכל'. מקורות והרחבה לגבי 1. שו''ע או''ח רה,ב :' על המים שבישלו בהם ירקות מברך הברכה עצמה שמברך על הירקות עצמן, אף על פי שאין בהם אלא טעם הירק  וה"מ כשבשלם בלא בשר, אבל בישלם עם בשר, מברך עליו שהכל'. פמ''ג אשל אברהם רה,ז :'.דזה המים עם בשר,הא ירקות גופייהו עם בשר אין בטילין הירקות לגבי בשר דעיקרן לשביעה ולמזון.'. וכך פסק משנ''ב סע''ק יג. כלומר- מי מרק שהתבשלו בו ירקות עם בשר אך שותה את המים בלבד מברך ברכת 'שהכל'. מנמק המג''א סע''ק ז כי טעם הבשר עיקר. אמנם הירקות עצמן אם נועדו למזון ולשביעה  ולא סתם ללפת בהם את המרק  לא בטלים לגבי בשר והיינו שצריך לברך על הירקות 'אדמה' ועל הבשר 'שהכל'. וכך אכן פסק ב'וזאת הברכה' עמ' 119 במקרה וכוונתו באכילת הירקות אינה ללפת את המרק אלא לאכול אותם בעצמם למזון ולשובע.  עיין בפסקי תשובות רה,ז. הוסיף בהלכה ברורה רה,ט שאם אחר ברכת אדמה על הירקות רוצה לשתות את מי המרק לבדו, צריך לברך 'שהכל' בגלל שבושל עם הבשר. לגבי 2. אגרות משה  אורח חיים חלק ד סימן מג  פסק:'.מרק של תרנגול עם כופתאות (קניידלאך) וכדומה ממיני מזונות מברכין במ"מ על הכופתאות, ועל המרק אין צריך לברך אם לא כששותה המרק לבדו, אבל יותר טוב לאכול ביחד ולברך רק במ"מ'. כתוב בוזאת הברכה 118 שכאשר כוונתו גם לאכילת המזונות, אז מברך עליהם מזונות ופוטר את המרק והירקות שאוכל עימו. אמנם הדין הנ''ל נכון במין מזונות המעורב יחד עם שאר מינים. אך במקרה וכל מין נפרד ונאכל לעצמו  כגון שהחתיכות גדולות,אף שנתבשלו כולם יחד, מברך על כל אחד ואחד כי זה לא נחשב תבשיל אחד.  וזאת הברכה 109-110 ע''פ ערוך השלחן ריב,ב שכשאין עולה בכף אחת אלא מין אחד, מברך על כל מין ומין. שתזכו תמיד לברך ולהודות לה' מתוך שמחה ונחת יחד עם כל בית ישראל.
שאלה: טבילה בתשעה באב לצורך עליה להר הבית: איך ניתן לטבול ולהתכונן לקראת העליה להר הבית בתשעה באב? השאלה נשאלה בהמשך לשאלה "בגדי שבת בהר הבית בתשעה באב"
תשובה: לשואל, מותר לטבול בתשעה באב לצורך העלייה להר הבית, כפי שעולה מהשו"ע סי' תריג סעיפים יא-יב וביאור הלכה שם ד"ה בזמן הזה, שכאשר הטבילה נחוצה לצורך היטהרות היא מותרת אף בתשעה באב ויום הכיפורים. טבילת בעל קרי לטבילה אינה דין, וכן טבילת אישה להיתרה לבעלה אינה נחוצה בתשעה באב ויום הכיפורים, ולכן אינן דוחות את איסור הרחיצה, אבל טבילה שנצרכת על פי הדין (אע"פ שאין חובה לעשותה בו ביום, אלא שהיא נצרכת לבו ביום) מותרת. כך פסק גם דודי הרב יעקב אריאל שליט"א (באהלה של תורה ח"ד סי' כג), שמותר לטבול בתשעה באב לצורך עלייה להר הבית, ובשיחה בע"פ אמר לי שהוא הדין ליום הכיפורים. להרחבה בנושא ראה בספר 'שערי היכל' על מס' יומא, מערכה קצא. אפשרות אחרת היא טבילה בערב תשעה באב. מקובל אמנם לטבול סמוך ככל האפשר לעלייה להר, אבל מן הדין גם טבילה מאתמול מועילה, אם אין סימן לראיית קרי בלילה.